ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৯ কোটি ৭২ লক্ষ ছাড়িয়েছে
দেশে গত ২৪ ঘণ্টায় ১৬ লক্ষ ৭৩ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৭০ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪ হাজার ১৯৪
দেশে সুস্পষ্টভাবে করোনায় আক্রান্তের সংখ্যা ৪২ হাজার ২১৯
সাপ্তাহিক-ভিত্তিতে আক্রান্তের হার ০.৫৫ শতাংশ
নয়াদিল্লি, ১১ মার্চ, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ১৬ লক্ষ ৭৩ হাজার ৫১৫। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৯ কোটি ৭২ লক্ষ ৫১৫।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০২,৪৪৬
৯৯,৮১,৭০৯
৪২,৮৯,৪৯৯
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১১,১৬০
১,৭৪,৭২,১৯৩
৬৪,৯৮,৮৬৬
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৫৭,২১,৩৬৩
৩,২৮,৯৪,৭৮১
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,৩০,৭৪,৮৭৩
৪৫,৩৩,৫৫,৯৫৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২৪,৮৩,৪৩৭
১৮,২২,৬৭,৩২৭
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৫,৬২,৯২২
১১,৩৫,১৬,৮১১
১,০২,৬৭,১৭৫
|
|
|
|
প্রিকশন ডোজ
|
|
২,১০,৫৫,৫৪০
|
|
মোট
|
|
|
|
১,৭৯,৭২,০০,৫১৫
দেশে গত ২৪ ঘণ্টায় সুস্থ হয়েছেন ৬ হাজার ২০৮ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৪ লক্ষ ২৬ হাজার ৩২৮।
জাতীয় স্তরে সুস্থতার হার বর্তমানে ৯৮.৭০ শতাংশ।
গত ২৪ ঘণ্টায় নতুন করে আক্রান্ত হয়েছেন ৪ হাজার ১৯৪ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৪২ হাজার ২১৯ হয়েছে, যা মোট আক্রান্তের ০.১০ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৮ লক্ষ ১২ হাজার ৩৬৫টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৭ কোটি ৬৮ লক্ষ ৯৪ হাজার ৮১০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৫৫ শতাংশ। একইভাবে, দৈনিক আক্রান্তের হার দাঁড়িয়েছে ০.৫২ শতাংশ।
CG/SS/SB
(
কর্মী, জন-অভিযোগএবংপেনশনমন্ত্রক
জনপ্রশাসন ক্ষেত্রে উৎকর্ষতার স্বীকৃতি-স্বরূপ প্রধানমন্ত্রীর পুরস্কার সংক্রান্ত সংশোধিত কর্মসূচিটি প্রকাশ এবং এ সম্পর্কিত পোর্টালের উদ্বোধন করেছেন কেন্দ্রীয় মন্ত্রী ডঃ জিতেন্দ্র সিং
নয়াদিল্লি, ১৭ জুলাই, ২০২০
কেন্দ্রীয় কর্মচারী, গণঅভিযোগ এবং পেনশন বিষয়ক প্রতিমন্ত্রী ডঃ জিতেন্দ্র সিং আজ জনপ্রশাসন ক্ষেত্রে উৎকর্ষতার স্বীকৃতি-স্বরূপ প্রধানমন্ত্রীর পুরস্কার সংক্রান্ত সংশোধিত কর্মসূচি এবং এ সংক্রান্ত একটি ওয়েবপোর্টালের  সূচনা করেছেন। এই উপলক্ষে ডঃ সিং বলেন, প্রধানমন্ত্রী শ্রী নরেন্দ্র মোদীর প্রশাসনিক ক্ষেত্রে নাগরিকদের অংশগ্রহণের মূল ভাবনাকে সামিল করে এই কর্মসূচিটির সংশোধন করা হয়েছে এবং সর্বোচ্চ প্রশাসন, ন্যূনতম সরকার – এই মন্ত্র-কে কেন্দ্রবিন্দুতে রেখে নাগরিকদের স্বতঃস্ফূর্ত অংশগ্রহণে জোর দেওয়া হয়েছে। তিনি বলেন, নাগরিক-কেন্দ্রিক ব্যবস্থার মূল ভিত্তিই হ’ল স্বচ্ছতা ও দায়বদ্ধতা।
ডঃ সিং আরও বলেন, ভারতের প্রশাসনিক ব্যবস্থা জনআন্দোলনে পরিণত হয়েছে। প্রধানমন্ত্রী অধিকাংশ গুরুত্বপূর্ণ কর্মসূচিতে জনগণের অংশগ্রহণের যে আবেদন রেখেছেন, তা স্বতঃস্ফূর্ত জনআন্দোলনে পরিণত হয়েছে। দেশে প্রকাশ্য-স্থানে শৌচকর্ম বর্জন অভিযান গণআন্দোলনের রূপ নেওয়ায় অভূতপূর্ব সাফল্য অর্জিত হয়েছে। তিনি আরও বলেন, গণঅভিযোগ নিষ্পত্তির ক্ষেত্রে গণপরিষেবা ব্যবস্থায় লক্ষ্যণীয় অগ্রগতি ঘটেছে। এমনকি, উন্নয়নে আগ্রহী জেলাগুলিতে রূপায়িত কর্মসূচিগুলিতেও ভালো পরিণাম পাওয়া যাচ্ছে। কোভিড-১৯ মহামারী মোকাবিলায় ডঃ সিং জেলাশাসকদের কর্তব্য নিষ্ঠার কথা স্বীকার করে নেন।
গণপ্রশাসন ক্ষেত্রে উৎকর্ষতার স্বীকৃতি-স্বরূপ প্রধানমন্ত্রীর পুরস্কার সংক্রান্ত ২০২০-র সংশোধিত কর্মসূচিটিকে, জেলাশাসকদের কর্তব্য ও দায়িত্বপালন এবং তা থেকে প্রাপ্ত পরিণাম, আর্থিক উন্নয়ন, জনগণের অংশগ্রহণ তথা গণঅভিযোগ নিষ্পত্তির উদ্যোগগুলিকে স্বীকৃতি দেওয়া হবে। এই পুরস্কারের জন্য ৪টি বিভাগে মনোনয়ন আহ্বান করা হয়েছে। এগুলি হ’ল – জেলা-ভিত্তিক কাজকর্মের অগ্রগতির সুযোগ, উদ্ভাবন, উন্নয়নে আগ্রহী জেলাগুলিতে গৃহীত কর্মসূচি এবং নমামী গঙ্গে কর্মসূচি। ২০১৮-র পয়লা এপ্রিল থেকে ২০২০-র ৩১শে মার্চ পর্যন্ত সময়ে রূপায়িত বা পরিচালিত বিভিন্ন কর্মসূচির অগ্রগতির পরিসংখ্যান বিবেচনায় রেখে পুরস্কার-প্রাপকদের চিহ্নিত করা হবে। এ বছর জনপ্রশাসন ক্ষেত্রে উৎকর্ষতার স্বীকৃতি-স্বরূপ প্রধানমন্ত্রী পুরস্কার কর্মসূচির আওতায় ১৫টি পুরস্কার দেওয়া হবে। এই পুরস্কারের জন্য www.pmawards.gov.in - এই পোর্টালের মাধ্যমে আজ থেকে ১৫ই আগস্ট পর্যন্ত আবেদন জমা করা যাবে। প্রধানমন্ত্রীর পুরস্কার সংক্রান্ত সংশোধিত এই কর্মসূচি তথা সংশ্লিষ্ট পোর্টালটির সূচনা অনুষ্ঠানে প্রশাসনিক সংস্কার দপ্তরের সচিব, বিভাগীয় অতিরিক্ত সচিব সহ বিভিন্ন মন্ত্রক ও দপ্তরের উচ্চ পদস্থ আধিকারিকরা ভিডিও কনফারেন্সের মাধ্যমে অংশ নেন।
(CG/BD/SB
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৭৯.১৩ কোটিরও বেশি করোনা প্রতিষেধক টিকা দেওয়া হয়েছে
গত ২৪ ঘন্টায় ২১.৩৪ লক্ষেরও বেশি মানুষকে টিকার ডোজ দেওয়া হয়েছে
আরোগ্যের হার বর্তমানে হয়েছে ৯৮.৬৮ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩ হাজার ৯৯৩
ভারতে সুস্পষ্টভাবে আক্রান্তের সংখ্যা বর্তমানে ৪৯,৯৪৮
সাপ্তাহিক ভাবে আক্রান্তের হার বর্তমানে রয়েছে ০.৬৮ শতাংশ
নতুন দিল্লি, ০৮ মার্চ, ২০২২
সারাদেশে গত ২৪ ঘন্টায় ২১.৩৪ লক্ষেরও বেশি মানুষকে টিকা দেওয়া হয়েছে। এই সংখ্যা হচ্ছে ২১ লক্ষ ৩৪ হাজার ৪৬৩। কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ১৭৯.১৩ কোটি অতিক্রম করেছে।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৭৯ কোটি ১৩ লক্ষ ৪১ হাজার ২৯৫ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০২ হাজার ২৩০ জন স্বাস্থ্যকর্মী প্রথম ডোজ এবং ৯৯ লক্ষ ৭৭ হাজার ৫৯২ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৪২ লক্ষ ৫৮ হাজার ১৫৪।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ১০ হাজার ৭১৯ জন কর্মী প্রথম ডোজ এবং ১ কোটি ৭৪ লক্ষ ৬৩ হাজার ৭৩০ জন কর্মী দ্বিতীয় ডোজ পেয়েছেন।
প্রিকসান ডোজ নিয়েছেন ৬৪ লক্ষ, ২৬ হাজার ০৪৬ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৫৪ লক্ষ ৯৬ হাজার ৫২০ জন। দ্বিতীয় ডোজ পেয়েছেন ৩ কোটি ১৫ লক্ষ ১৬ হাজার ২৩১ জন।
একইভাবে, ১৮-৪৪ বছর বয়সী ৫৫ কোটি ২৭ লক্ষ ৪০ হাজার ৩০২ জন প্রথম ডোজ এবং ৪৫ কোটি ০৮ লক্ষ ০৫ হাজার ৬৪৪ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ২০ কোটি ২৪ লক্ষ ৩১ হাজার ৩৬২ জন প্রথম ডোজ এবং ১৮ কোটি ১৬ লক্ষ ৬৬ হাজার ৪৬৯ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১২ কোটি ৬৫ লক্ষ ২৮ হাজার ৬৪২ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৩১ লক্ষ ৩৫ হাজার ৩০৫ জন।
প্রিকসান ডোজ পেয়েছেন ১ কোটি ০০ লক্ষ ৮২ হাজার ৩৪৯।
মোট প্রিকসান ডোজ পেয়েছেন ২ কোটি ০৭ লক্ষ ৬৬ হাজার ৫৪৯।
অন্যদিকে, মোট ১৭৯ কোটি ১৩ লক্ষ ৪১ হাজার ২৯৫ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ৮ হাজার ০৫৫ জন রোগী আরোগ্য হয়ে উঠেছেন।
করোনা জনিত অতিমারির শুরু থেকে এ পর্যন্ত ৪ কোটি, ২৪ লক্ষ, ০৬ হাজার ১৫০ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৮.৬৮ শতাংশ।
দেশে গত ২৪ ঘন্টায় ৩ হাজার ৯৯৩ জন নতুন করে আক্রান্ত হয়েছেন।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৪৯,৯৪৮। বর্তমানে সুস্পষ্টভাবে আক্রান্তের পরিমাণ ০.১২ শতাংশ।
গত ২৪ ঘন্টায় দেশে মোট ৮,৭৩,৩৯৫ টি নমুনা পরীক্ষা হয়েছে। এছাড়া সারাদেশে এ পর্যন্ত ৭৭ কোটি ৪৩ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৬৮ শতাংশ। অন্যদিকে, দৈনিক ভিত্তিতে এই আক্রান্তের হার ০.৪৬ শতাংশে রয়েছে।
CG/ SB
(Visitor Counter : 84
প্রধানমন্ত্রীরদপ্তর
জাইডস ইউনিভার্সের বিশ্বের প্রথম ডিএনএ ভিত্তিক ‘জাইকোভ-ডি’ টিকার অনুমোদন পাওয়া ভারতের বৈজ্ঞানিকদের উদ্ভাবন আগ্রহের প্রমাণঃ প্রধানমন্ত্রী
নতুনদিল্লি, ২০শে আগস্ট, ২০২১
প্রধানমন্ত্রী শ্রী নরেন্দ্র মোদী বলেছেন, জাইডস ইউনিভার্সের বিশ্বের প্রথম ডিএনএ ভিত্তিক ‘জাইকোভ-ডি’ টিকার অনুমোদন পাওয়ার মধ্য দিয়ে ভারতের বৈজ্ঞানিকদের উদ্ভাবনের বিষয়ে আগ্রহের প্রমাণ যায়।
সিডিএসসিও ইন্ডিয়া ইনফোর এক ট্যুইটের জবাবে প্রধানমন্ত্রী বলেছেন;
“ ভারত পূর্ণ শক্তি দিয়ে কোভিড-১৯ এর বিরুদ্ধে লড়ছে। @ZydusUniverse -এর বিশ্বের প্রথম ডিএনএ ভিত্তিক ‘জাইকোভ-ডি’ টিকার অনুমোদন পাওয়ার মধ্য দিয়ে ভারতের বৈজ্ঞানিকদের উদ্ভাবনের বিষয়ে আগ্রহের প্রমাণ যায়। নিঃসন্দেহে এটি দারুণ একটি ব্যাপার।“
CG/CB/
(
পেট্রোলিয়ামওপ্রাকৃতিকগ্যাসমন্ত্রক
এলপিজি-র অভ্যন্তরীণ গ্রাহকদের ভর্তুকি প্রদান
নয়াদিল্লি, ০৪ ডিসেম্বর, ২০১৮
পহল প্রকল্পের আওতায় এলপিজি গ্রাহকদের ভর্তুকির টাকা সরাসরি ব্যাঙ্ক অ্যাকাউন্টে পাঠিয়ে দেওয়ার যে ব্যবস্থা বর্তমানে রয়েছে, সরকার তা তুলে নিতে পারে বলে সংবাদমাধ্যমের একাংশে যে খবর প্রকাশিত হয়েছিল, সে বিষয়ে জানানো হচ্ছে যে, সংবাদ মাধ্যমের এই খবর ভিত্তিহীন। সরাসরি ভর্তুকি প্রদান প্রক্রিয়ায় পরিবর্তন আনার কোনও প্রস্তাব বা পরিকল্পনা সরকারের এখন নেই।
SSS/PM/SB
(Visitor Counter : 84
সামাজিকন্যায়ওক্ষমতায়নমন্ত্রক
ডিজিটাল ব্যবস্থার সর্বোত্তম ব্যবহার এবং উত্তরপূর্ব সামিট-এর জাতীয় সম্মেলন
নতুন দিল্লি, ০৭ আগস্ট, ২০২১
অটিজম, সেরিব্রাল পালসি এবং মানসিক প্রতিবন্ধকতা সহ একাধিক দিব্যাঙ্গ জনদের কল্যাণের জন্য গঠিত জাতীয় ট্রাস্ট, প্রতিবন্ধী ব্যক্তিদের ক্ষমতায়ন বিভাগ এবং সামাজিক ন্যায় ও ক্ষমতায়ন মন্ত্রকের পক্ষ থেকে ডিজিটাল-এর সর্বোত্তম ব্যবহার এবং নর্থ-ইস্ট সামিটের ওপর একটি জাতীয় কনভেনশনের আয়োজন করা হয়। নতুন দিল্লির ডঃ আম্বেদকর আন্তর্জাতিক কেন্দ্রে এই সম্মেলনটি অনুষ্ঠিত হয়।
উত্তর-পূর্বাঞ্চলের সাতটি রাজ্যের জন্য এই সামিট-এর ব্যবস্থা করা হয়েছিল। যার মূল উদ্দেশ্য ছিল দেশের স্বাধীনতার ৭৫-তম বর্ষপূর্তি উপলক্ষে 'আজাদী কা অমৃত মহোৎসব' কর্মসূচির রূপায়ণ করা। এই সম্মেলনে সামাজিক ন্যায় ও ক্ষমতায়ন মন্ত্রী ডক্টর বীরেন্দ্র কুমার প্রধান অতিথি হিসেবে উপস্থিত ছিলেন। বিশেষ অতিথি হিসেবে উপস্থিত ছিলেন ওই মন্ত্রকের প্রতিমন্ত্রী কুমারী প্রতিমা ভৌমিক এবং শ্রী এ নারায়ণস্বামী।
এই সম্মেলনে একশোরও বেশি প্রতিনিধি এবং দিব্যাঙ্গজনদের সংস্থার পক্ষ থেকে উপস্থিত ছিলেন।
কেন্দ্রীয় মন্ত্রী ডক্টর বীরেন্দ্র কুমার বলেন, এই ধরনের সম্মেলন যাদের জন্য, সেই দিব্যাঙ্গজনদের উপস্থিতি সবচেয়ে বেশি প্রয়োজন। এই ধরনের সম্মেলন দেশের বিভিন্ন প্রান্তে করার প্রতি তিনি গুরুত্ব আরোপ করেন।
তিনি দৃষ্টিহীন দিব্যাঙ্গজন এবং ন্যাশনাল ট্রাস্টের বোর্ড সদস্য ডক্টর শাপম যশোবন্ত সিং, যিনি দিব্যাঙ্গ জনদের শিক্ষার প্রয়োজনীয়তার কথা তুলে ধরার জন্য প্রচেষ্টা চালিয়ে যাচ্ছেন তাঁর উদ্যোগের প্রশংসা করেন।
কেন্দ্রীয় মন্ত্রী সাইন ল্যাঙ্গুয়েজ ইন্টারপ্রেটরের কাজের প্রশংসা করে বলেন যে দোভাষীদের সাহায্যেই এই সম্মেলনের বার্তা সারাদেশের দিব্যাঙ্গজনদের কাছে পৌঁছে যাচ্ছে।
সামাজিক ন্যায় ও ক্ষমতায়ন মন্ত্রকের প্রতিমন্ত্রী কুমারী প্রতিমা ভৌমিক উত্তর-পূর্বাঞ্চলের রাজ্যগুলির ধর্মীয় ঐতিহ্য এবং আদিবাসী জনসংখ্যার বিশাল বৈচিত্রের উপর গুরুত্বারোপ করেন।
ওই মন্ত্রকের প্রতিমন্ত্রী শ্রী এ নারায়নস্বামী বলেন, দিব্যাঙ্গজনদের জন্য আরও বেশি করে সচেতনতা সৃষ্টির প্রয়োজন রয়েছে।
CG/ SB
(Visitor Counter : 147
প্রধানমন্ত্রীরদপ্তর
রামধারী সিং দিনকরের জন্ম বার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ২৩ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী জাতীয় কবি রামধারী সিং দিনকরের জন্ম বার্ষিকীতে শ্রদ্ধা নিবেদন করেছেন।
এক ট্যুইটে প্রধানমন্ত্রী বলেছেন, “জাতীয় কবি রামধারী সিং দিনকরের জন্ম বার্ষিকীতে শ্রদ্ধার্ঘ্য। তাঁর কবিতা দেশ ও সমাজকে পথ দেখিয়েছে। প্রতিটি প্রজন্মের জন্য তা অনুপ্রেরণার উৎস হয়ে থাকবে”।
CG/SS/SB
(
শিল্পওবাণিজ্যমন্ত্রক
কৃষি রপ্তানি নীতি
নতুন দিল্লি, ১১ ফেব্রুয়ারি, ২০২১
ভারত সরকার ২০১৮ সালের ডিসেম্বরে কৃষি রপ্তানি বিষয়ে একটি সর্বাঙ্গীণ নীতি প্রণয়ন করেছে।
গতকাল লোকসভায় এক লিখিত প্রশ্নের উত্তরে কেন্দ্রীয় শিল্প ও বানিজ্য প্রতিমন্ত্রী শ্রী হরদীপ সিং পুরী এই তথ্য জানিয়েছেন।
সরকারের এই কৃষি রপ্তানি নীতির উল্লেখযোগ্য বিষয় হচ্ছে-
১) কৃষি রপ্তানিতে বৈচিত্র্য আনতে এবং মূল্য যুক্ত কৃষি রপ্তানি বৃদ্ধি করতে গুরুত্ব দেওয়া হয়েছে। এমনকি পচনশীল পণ্যের ক্ষেত্রেও বিশেষ জোর দেওয়া হয়েছে।
২) দেশীয়, জৈব এবং ঐতিহ্যবাহী এবং অপ্রচলিত কৃষিপণ্য রপ্তানির প্রসার ঘটাতে গুরুত্ব দেওয়া হয়েছে।
৩) বিপণনের ব্যবস্থার ওপর জোর দেওয়ার পাশাপাশি বিভিন্ন স্তরে বাধা দূর করার ওপর নজর দেওয়া হয়েছে।
৪) বিশ্বে কৃষি রপ্তানিতে ভারতের অংশ দ্বিগুণ করার প্রচেষ্টা।
৫) বিদেশের বাজারে রপ্তানির সুযোগ করে দিতে কৃষকদের সহায়তা করা।
কৃষি ও খাদ্য প্রক্রিয়াকরণ পণ্য রপ্তানি উন্নয়ন সংস্থা, অ্যাপেডা ২০২০ সালের আগস্ট মাসে এএফসি ইন্ডিয়া লিমিটেড এবং ন্যাশনাল কো-অপারেটিভ ইউনিয়ন অফ ইন্ডিয়ার সাথে চুক্তিপত্রে স্বাক্ষর করেছে।
ক্ষুদ্র, অতিক্ষুদ্রওমাঝারিশিল্পমন্ত্রক
কেন্দ্রীয় মন্ত্রী গডকরি ভারতে প্রথম গোবর দিয়ে তৈরি খাদি প্রাকৃতিক রং -এর সূচনা করেছেন
নতুন দিল্লি, ১২ জানুয়ারি, ২০২১
কেন্দ্রীয় সড়ক পরিবহন ও মহাসড়ক এবং অতি ক্ষুদ্র, ক্ষুদ্র মাঝারি শিল্প উদ্যোগ মন্ত্রী শ্রী নীতিন গডকরি আজ নিজ বাসভবন থেকে খাদি এবং গ্রামীণ শিল্প কমিশনের তৈরি একটি অভিনব রং বা পেইন্ট এর সূচনা করছেন। পরিবেশ বান্ধব, বিষাক্ত নয় এমন দেওয়ালের রং এর নাম "খাদি প্রাকৃতিক রং "। এটি অ্যান্টি-ফাঙ্গাল ও অ্যান্টি-ব্যাকটেরিয়াল বৈশিষ্ট্যযুক্ত। এখানে প্রধান উপাদান হিসাবে গোবর ব্যবহার করা হয়েছে । ভারতীয় মানক ব্যুরো বা ব্যুরো অফ ইন্ডিয়ান স্ট্যান্ডার্ড অনুমোদিত এই রং তৈরিতে খরচ কম এবং গন্ধহীন।
অনুষ্ঠানে উপস্থিত ছিলেন পশুপালন ও দুগ্ধপ্রক্রিয়াকরণ মন্ত্রী শ্রী গিরিরাজ সিং,অতি ক্ষুদ্র, ক্ষুদ্র মাঝারি শিল্প উদ্যোগ প্রতিমন্ত্রী শ্রী প্রতাপ চন্দ্র সারেঙ্গী,খাদি এবং গ্রামীণ শিল্প কমিশনের চেয়ারম্যান শ্রী বিনয় কুমার সাক্সেনা।
অনুষ্ঠানে মন্ত্রী শ্রী নীতিন গডকরি বলেন, প্রধানমন্ত্রী কৃষকদের আয় বাড়ানোর লক্ষ্যের সঙ্গে সামঞ্জস্য বজায় রেখে এই পদক্ষেপ গ্রহণ করা হয়েছে। তিনি বলেন, এই পদক্ষেপ গ্রামীণ অর্থনীতিকে আরও শক্তিশালী করবে।লিটার প্রতি ডিসটেম্পার রং এর দাম পড়বে ১২০ টাকা।আর লিটার প্রতি ইমালশন রং এর দাম পড়বে ২২৫ টাকা। তিনি বলেন যে কোন বড় পেইন্ট সংস্থাগুলির রং-এর থেকে প্রায় অর্ধেক দামে এই রং পাওয়া যাবে। এই রং বাজারজাত করা হবে এবং দেশের সর্বত্র ছড়িয়ে দেওয়া হবে।
খাদি প্রাকৃতিক রং দুটি রূপে পাওয়া যায়, যেমন ডিসটেম্পার রং এবং প্লাস্টিক ইমালশন রং।গত বছর মার্চ মাসে খাদি গ্রামীণ শিল্প কমিশনের চেয়ারম্যান এই প্রকল্পের পরিকল্পনা প্রস্তুত করেছিলেন। এরপরে জয়পুরের কুমারাপ্পা জাতীয় হস্তনির্মিত কাগজ প্রতিষ্ঠান এটি তৈরি করে।
এই রং ভারী ধাতু যেমন সীসা, পারদ, ক্রোমিয়াম, আর্সেনিক, ক্যাডিয়াম এবং অন্যান্য ধাতু থেকে মুক্ত। এই রং স্থানীয় উৎপাদনে উৎসাহ জোগাবে এবং প্রযুক্তির সাহায্যে সুস্থায়ীভাবে স্থানীয় কর্মসংস্থান সৃষ্টি করবে। এই প্রযুক্তি পরিবেশ বান্ধব। রং এর কাঁচামাল হিসাবে গোবরের ব্যবহার বৃদ্ধি পাবে এবং কৃষক ও গোশালা গুলিতে অতিরিক্ত আয় হবে। এর মাধ্যমে কৃষক / গোশালা গুলিতে প্রতি বছরে প্রায় ৩০ হাজার টাকা আয় হবে বলে অনুমান করা হচ্ছে । গোবর ব্যবহারের ফলে পরিবেশ স্বচ্ছ থাকবে এবং ড্রেনে গোবর জমা রোধ পাবে।
খাদি প্রাকৃতিক ডিসটেম্পার এবং ইমালশন রং ৩ টি নামী জাতীয় পরীক্ষাগারে পরীক্ষা করা হয়েছে এবং সেখান থেকেও ছাড় পত্র মিলেছে।
CG/SS
(Visitor Counter : 153
স্বাস্থ্যওপরিবারকল্যাণমন্ত্রক
ভারতে সুষ্পষ্টভাবে করোনায় আক্রান্তের হার আরও কমে হয়েছে মোট আক্রান্তের ৪.৩৫ শতাংশ
দৈনিক ভিত্তিতে আরোগ্য লাভের সংখ্যা পরপর ৭ দিন আক্রান্তের সংখ্যাকে ছাপিয়ে গেছে
সুস্থতার মোট সংখ্যা ৯০ লক্ষের বেশি
নয়াদিল্লী, ৪ ডিসেম্বর, ২০২০
ভারতে আজ সুষ্পষ্টভাবে করোনায় আক্রান্ত্রের হার গতকালের হার ৪.৪৪ শতাংশ থেকে কমে ৪.৩৫ শতাংশ হয়েছে।
দেশে গত ৭ দিনের প্রবণতা অব্যাহত থেকে আজও দৈনিক আক্রান্তের তুলনায় সুস্থতার সংখ্যা বেশি হয়েছে। দৈনিক ভিত্তিতে সুস্থতার সংখ্যা আক্রান্তের সংখ্যার তুলনায় বেশি হওয়ায় দেশে বর্তমানে সুষ্পষ্টভাবে করোনায় আক্রান্তের সংখ্যা ৪ লক্ষ ১৬ হাজার ৮২।
দেশে গত ২৪ ঘন্টায় ৩৬ হাজার ৫৯৫ জন নতুন করে করোনায় আক্রান্ত হলেও একই সময়ে সুস্থ হয়েছেন ৪২ হাজার ৯১৬ জন। সংখ্যার নিরিখে সুস্থতা ও আক্রান্তের মধ্যে ফারাক বেড়ে হয়েছে ৬ হাজার ৩২১। দেশে গত ২৪ ঘন্টায় সুষ্পষ্টভাবে করোনায় আক্রান্তের সংখ্যা আরও ৬ হাজার ৮৬১ হ্রাস পেয়েছে।
ভারতে প্রতি ১০ লক্ষ জনসংখ্যায় মৃত্যুহার সর্বনিম্ন। পশ্চিমের দেশগুলিতে প্রতি ১০ লক্ষে মৃত্যুর সংখ্যা ৬ হাজার ৯৩৬। দেশে আজ সুস্থতার হার বেড়ে হয়েছে ৯৪.২ শতাংশ। একইভাবে সুস্থতার সংখ্যা দাঁড়িয়েছে ৯০ লক্ষ ১৬ হাজার ২৮৯। সুস্থতার সংখ্যা এবং সুষ্পষ্টভাবে আক্রান্তের সংখ্যার মধ্যে ফারাক আরও বেড়ে বর্তমানে হয়েছে ৮৬ লক্ষ ২০৭।
দেশে গত ২৪ ঘন্টায় আরোগ্য লাভকারীদের ৮০.১৯ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্রে একদিনেই সর্বাধিক ৮ হাজার ৬৬ জন আরোগ্য লাভ করেছেন। অন্যদিকে কেরালায় সুস্থ হয়েছে ৫ হাজার ৫৯০ জন। দিল্লী থেকে একদিনেই আরও ৪ হাজার ৮৩৪ জন আরোগ্য লাভ করেছেন।
দেশে গত ২৪ ঘন্টায় নতুন করে করোনায় আক্রান্তদের ৭৫.৭৬ শতাংশই ১০টি রাজ্য ও কেন্দ্রশাসিত অঞ্চল থেকে। কেরালা থেকে একদিনেই সর্বাধিক ৫ হাজার ৩৭৬ জন আক্রান্ত হয়েছেন। মহারাষ্ট্রে বৃহস্পতিবার আক্রান্তের সংখ্যা ৫ হাজার ১৮২। অন্যদিকে দিল্লীতে রেকর্ড ৩ হাজার ৭৩৪টি নতুন আক্রান্তের ঘটনা ঘটেছে।
দেশে গত ২৪ ঘন্টায় করোনা জনিত কারণে ৫৪০ জনের মৃত্যু হয়েছে। এরমধ্যে ৭৭.৭৮ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ১১৫ জনের মৃত্যু হয়েছে। দিল্লী থেকে গত ২৪ ঘন্টায় মারা গেছেন ৮২ জন এবং পশ্চিমবঙ্গে করোনায় মৃত্যু হয়েছে ৪৯ জনের।
সমগ্র বিশ্বের সঙ্গে তুলনায় ভারতে প্রতি ১০ লক্ষে করোনা জনিত কারণে মৃত্যুর সংখ্যা ১০১।
প্রধানমন্ত্রীরদপ্তর
নব সম্বৎসর উপলক্ষে প্রধানমন্ত্রীর শুভেচ্ছা
নয়াদিল্লি, ২২ মার্চ, ২০২৩
প্রধানমন্ত্রী শ্রী নরেন্দ্র মোদী নব সম্বৎসর উপলক্ষে সকল দেশবাসীকে শুভ কামনা জানিয়েছেন।
প্রধানমন্ত্রী তাঁর ট্যুইট বার্তায় বলেন, “দেশবাসীকে নব সম্বৎসর উপলক্ষে অনেক শুভকামনা”।
PG/PM/SB
(
প্রধানমন্ত্রীরদপ্তর
ইউরোপীয় কমিশনের সভাপতি উরসুলা ভন ডের লেয়েনের সঙ্গে আজ বৈঠকে মিলিত হয়ে আনন্দিত : প্রধানমন্ত্রী
নতুন দিল্লি, ২৫ এপ্রিল, ২০২২
প্রধানমন্ত্রী শ্রী নরেন্দ্র মোদী আজ নতুন দিল্লিতে ইউরোপীয় কমিশনের সভাপতি উরসুলা ভন ডের লেয়েনের সঙ্গে বৈঠকে মিলিত হন।
এই বৈঠক সম্পর্কে প্রধানমন্ত্রী এক ট্যুইটে বলেছেন, "আজ @EU_Commission-এর সভাপতি @vonderleyen-এর সঙ্গে বৈঠকে মিলিত হয়ে অত্যন্ত আনন্দিত। অর্থনৈতিক ও সাংস্কৃতিক যোগসূত্র সহ আমরা ভারত ও ইউরোপীয় ইউনিয়নের মধ্যে সম্পর্কের বিভিন্ন দিক পর্যালোচনা করেছি।"
CG/BD/AS/
(
রেলমন্ত্রক
শ্রী অশ্বিনী বৈষ্ণব আজ রেল, যোগাযোগ, বৈদ্যুতিন এবং তথ্যপ্রযুক্তি মন্ত্রী হিসেবে দায়িত্বভার গ্রহণ করেছেন
নয়াদিল্লী, ৮ জুলাই, ২০২১
শ্রী অশ্বিনী বৈষ্ণব আজ রেল, যোগাযোগ, বৈদ্যুতিন এবং তথ্যপ্রযুক্তি মন্ত্রী হিসেবে দায়িত্বভার গ্রহণ করেছেন।
শ্রী অশ্বিনী বৈষ্ণবের জন্ম ১৯৭০ সালে। তিনি ওড়িশা থেকে রাজ্যসভার সাংসদ। আইআইটি কানপুর থেকে প্রযুক্তি বিষয়ে স্নাতকোত্তর এবং ওয়ার্টন থেকে এমবিএ ডিগ্রি লাভ করেছেন তিনি । সমাজের প্রান্তিক শ্রেণী মানুষের জীবনে আমূল পরিবর্তন নিয়ে আসার দর্শনে দৃঢ়ভাবে বিশ্বাসী তিনি।
CG/SS /NS
(Visitor Counter : 210
মন্ত্রিসভারঅর্থনৈতিকবিষয়সংক্রান্তকমিটি
বন্যপ্রাণীদের আবাসস্থল উন্নয়নে কেন্দ্রীয় প্রকল্প দ্বাদশ যোজনার পরেও চালানোর সিদ্ধান্ত কেন্দ্রীয় মন্ত্রিসভায় অনুমোদিত
নয়াদিল্লি, ০৬ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত ক্যাবিনেট কমিটির বৈঠকে বন্যপ্রাণীদের আবাসস্থল উন্নয়নে কেন্দ্রীয় সহায়তাপ্রাপ্ত প্রকল্পটি দ্বাদশ যোজনার পরেও অর্থাৎ ২০১৭-১৮ থেকে ২০১৯-২০ পর্যন্ত চালিয়ে যাওয়ার সিদ্ধান্ত অনুমোদিত হয়েছে। এই প্রকল্পটির মধ্যে রয়েছে – ব্যাঘ্র প্রকল্পের আওতায় বাঘেদের আবাসস্থল উন্নয়ন। ২০১৭-১৮ থেকে ২০১৯-২০’র মধ্যে এই কেন্দ্রীয় প্রকল্পের মোট বরাদ্দ হয়েছে ১৭৩১.৭২ কোটি টাকা। এর মধ্যে ব্যাঘ্র প্রকল্পে ১১৪৬ কোটি টাকা, বন্যপ্রাণীর আবাস উন্নয়নে ৪৯৬.৫০ কোটি টাকা এবং হস্তি প্রকল্পের জন্য ৯২.২২ কোটি টাকা বরাদ্দ হবে। দেশের ৫টি অঞ্চলের মোট ১৮টি রাজ্যের ব্যাঘ্র প্রকল্পের জন্য এই অর্থ ব্যয় করা হবে। অন্যদিকে, সারা দেশের জন্য এবং ২৩টি হস্তি প্রকল্প যুক্তরাজ্যে বন্যপ্রাণীদের আবাস উন্নয়নে এই অর্থ ব্যয় করা হবে। এরফলে, সাধারণভাবে বন্যপ্রাণী সংরক্ষণের পাশাপাশি ব্যাঘ্র প্রকল্প ও হস্তি প্রকল্পের কাজেও সুবিধা হবে। এই প্রকল্পটি রূপায়ণের মাধ্যমে বন্যপ্রাণ সংরক্ষণের কাজ আরও জোরদার ও সংহত হবে।
এই প্রকল্পটিতে বন্যপ্রাণী ও মানুষের মধ্যে সংঘাতের সমস্যা নিরসনের কথাও ভাবা হয়েছে। এছাড়া, ব্যাঘ্র প্রকল্পের কেন্দ্রস্থল বা প্রধান এলাকা থেকে স্বেচ্ছায় সরে যেতে ইচ্ছুক ৬,৯০০টি পরিবার এবং বন্যপ্রাণীদের আবাসস্থলের কাছ থেকে স্বেচ্ছায় সরে যেতে ইচ্ছুক ৮০০ পরিবার এই প্রকল্প থেকে উপকৃত হবে।
প্রকল্পটিতে ব্যাঘ্র প্রকল্প বা সুরক্ষিত বনাঞ্চলের পাশাপাশি এলাকায় কর্মসংস্থানের সুযোগ বাড়বে এবং অর্থনৈতিক উন্নয়ন ঘটবে। অন্যদিকে, এইসব মানুষের জ্বালানি ব্যবহারের ক্ষেত্রে প্রাকৃতিক সম্পদ ব্যবহারের প্রবণতা কমবে এবং পরিচ্ছন্ন জ্বালানি ব্যবস্থা করা হবে। এই প্রকল্পটিতে উপজাতি বা অনুপজাতীয় জনগোষ্ঠীর মানুষদের জন্য প্রায় ৩০ লক্ষ কর্মদিবস সৃষ্টি হবে। বনাঞ্চলের পাশাপাশি সাধারণ মানুষ ও পর্যটকদের জন্য গাইড, ড্রাইভার বা আতিথেয়তা কর্মী হিসাবে কাজের সুযোগ পাবে।
এই প্রকল্পের মাধ্যমে পর্যটকদের যাতায়াতের মাধ্যমে সংগৃহীত সম্পদ ব্যবহার করে ব্যাঘ্র প্রকল্প ও অন্যান্য বন্যপ্রাণ প্রকল্পের সুবিধা হবে। একই সঙ্গে সংশ্লিষ্ট অঞ্চলের মানুষের জীবন-জীবিকার সুবিধা হবে বলে মনে করা হচ্ছে।
CG/PB/SB…
(Visitor Counter : 198
রাষ্ট্রপতিরসচিবালয়
২০২০ ও ২০২১ সালের নারী শক্তি পুরস্কার প্রদান করলেন রাষ্ট্রপতি
নতুন দিল্লি, ৮ মার্চ, ২০২২
আন্তর্জাতিক নারী দিবস উপলক্ষে ৮ মার্চ ২০২২ রাষ্ট্রপতি শ্রী রামনাথ কোবিন্দ রাষ্ট্রপতি ভবনে আয়োজিত এক অনুষ্ঠানে ২০২০ ও ২০২১ সালের নারী শক্তি পুরস্কার প্রদান করেছেন।
CG/SD/AS/
(Visitor Counter : 135
রাষ্ট্রপতিরসচিবালয়
বড়দিনের প্রাক্কালে দেশবাসীকে রাষ্ট্রপতির শুভেচ্ছা
নয়াদিল্লী, ২৪ ডিসেম্বর, ২০২১
রাষ্ট্রপতি শ্রী রামনাথ কোবিন্দ বড়দিনের প্রাক্কালে দেশবাসীকে শুভেচ্ছা জানিয়েছেন।
এক বার্তায় রাষ্ট্রপতি বলেছেন “বড়দিনের শুভ অনুষ্ঠান উপলক্ষ্যে আমি সমস্ত দেশবাসীকে বিশেষ করে আমাদের খ্রীষ্টান ভাই ও বোনেদের আমার উষ্ণ শুভেচ্ছা ও অভিনন্দন জানাই।
বড়দিন পালন করা হয় প্রভু যীশু খ্রীষ্টের জন্মবার্ষিকী উপলক্ষ্যে। এই উৎসব মানুষের জীবনে শান্তি, সম্প্রীতি ও সহানুভূতি জাগিয়ে তোলে এবং সমাজের সকল সদস্যদের মধ্যে ঐক্য ও ভ্রাতৃত্বের বার্তা পৌঁছে দেয়। যীশু খ্রীষ্টের প্রেম ও করুণার বার্তা আজও সমগ্র মানবতাকে অনুপ্রাণিত করে চলছে।
এই উপলক্ষ্যে আসুন আমরা আমাদের জীবনে যীশু খ্রীষ্টের আদর্শ ও শিক্ষা গ্রহণ করে ন্যায় ও স্বাধীনতার মূল্যবোধের ওপর ভিত্তি করে একটি সমাজ গড়ার সংকল্প করি।”
CG/SS/NS
(Visitor Counter : 70
তথ্যওসম্প্রচারমন্ত্রক
দূরদর্শনের ৬০তম প্রতিষ্ঠা দিবস উদযাপন
স্মারক ডাকটিকিট সহ অমিতাভ বচ্চনের পাঠ করা কবিতা প্রকাশ করলেন তথ্য ও সম্প্রচার মন্ত্রী
ডিডি ইন্ডিয়া এখন দক্ষিণ কোরিয়াতেও দেখা যাবে
শীঘ্রই সারা বিশ্বজুড়ে ডিডি ইন্ডিয়ার অনুষ্ঠান দেখা যাবে : প্রকাশ জাভড়েকর
নয়াদিল্লি, ১৬ সেপ্টেম্বর, ২০১৯
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর আজ নতুন দিল্লীতে দূরদর্শনের ৬০তম প্রতিষ্ঠা দিবস উদযাপন উপলক্ষ্যে দূরদর্শন ভবনে আয়োজিত এক অনুষ্ঠানে যোগ দেন।
এই উপলক্ষ্যে শ্রী জাভড়েকর বিগত ছয় দশকের যাত্রাপথে দূরদর্শনের বিশেষ ভূমিকার কথা উল্লেখ করেন। দূরদর্শনের বিভিন্ন অনুষ্ঠানের কথা স্মরণ করে শ্রী জাভড়েকর বলেন, এই গণমাধ্যম সংস্হাটি দশকের পর দশক ধরে নিরবচ্ছিন্নভাবে শ্রোতা-দর্শকদের মন জয় করে চলেছে। বিভিন্ন ডিজিটাল পদ্ধতি অবলম্বন করে দূরদর্শনের সম্প্রচার ব্যবস্হায় প্রযুক্তিগত পরিবর্তনের প্রসঙ্গ সম্পর্কে মন্ত্রী বলেন, এখন মোবাইল অ্যাপের মাধ্যমেও দূরদর্শনের অনুষ্ঠান দেখা যাচ্ছে। দূরদর্শনের ফ্রি-ডিশ পরিষেবার চাহিদা ক্রমবর্ধমান এবং একাধিক চ্যানেল দর্শক টানার জন্য এই পরিষেবার সঙ্গে যুক্ত হতে চাইছে বলেও তিনি জানান।
দূরদর্শনের মূল আকর্ষণ তার বিশ্বাসযোগ্যতা বলে উল্লেখ করে শ্রী জাভড়েকর বলেন, খুব শীঘ্রই সারা বিশ্বে দূরদর্শনের সম্প্রচারিত অনুষ্ঠান দেখা যাবে। অনুষ্ঠানের গুণমান বাড়ানোর প্রয়োজনীয়তার ওপর জোর দিয়ে তিনি দূরদর্শনের বিভিন্ন বিভাগে ক্রিয়েটিভ হেডস বা বিশেষজ্ঞ ব্যক্তিদের কাজে লাগানোর জন্য প্রসার ভারতীর সিদ্ধান্তের প্রশংসা করেন।
তথ্য ও সম্প্রচার মন্ত্রকের সচিব শ্রী অমিত খারে বলেন, দূরদর্শন ও ডিডি নিউজ উভয়ই আধুনিক প্রযুক্তিকে কাজে লাগিয়ে সময়োপযোগী হয়ে উঠেছে। দূরদর্শনকে সর্ববৃহৎ জনসম্প্রচার সংস্হা হিসেবে উল্লেখ করে তিনি বলেন, আজকের ব্রেকিং নিউজের সময়ে দূরদর্শন দর্শক-শ্রোতাদের কাছে প্রকৃত ও তাৎক্ষণিক তথ্য পৌঁছে দিয়ে তার বিশ্বাসযোগ্যতার ঐতিহ্য বজায় রাখতে সক্ষম হয়েছে।
অনুষ্ঠানে প্রসার ভারতীর মুখ্য কার্যনির্বাহী আধিকারিক শ্রী শশী শেখর ভেমপাতি বলেন, তরুণ শ্রোতা-দর্শকদের সঙ্গে যোগসূত্র গড়ে তুলে দূরদর্শনও তরুণ হয়ে উঠছে। তিনি বিভিন্ন ডিজিটাল মাধ্যমে দূরদর্শনের অনুষ্ঠান যাতে পছন্দসই সময়ে দেখা যায় তার ওপর জোর দেন।
শ্রী জাভড়েকর দূরদর্শনের ৬০ তম প্রতিষ্ঠা দিবস উপলক্ষ্যে বিশেষ নকশা সম্বলিত স্মারক ডাকটিকিট প্রকাশ করেন। এছাড়াও তিনি শ্রী অমিতাভ বচ্চনের পাঠ করা একটি কবিতার আনুষ্ঠানিক প্রকাশ করেন। কবিতা রচয়িতা শ্রী অশোক লাভাসা। এই কবিতায় ভারতের সমৃদ্ধ সাংস্কৃতিক ঐতিহ্যের প্রসারে, মহিলা ক্ষমতায়ণে, সবুজায়নে দূরদর্শন যে গুরুত্বপূর্ণ ভূমিকা পালন করেছে সে সমস্ত প্রসঙ্গ উঠে এসেছে।
শ্রী জাভড়েকর আরও জানান এখন থেকে দক্ষিণ কোরিয়ার জনসম্প্রচার সংস্হা কেবিএস ওয়ার্ল্ডে দূরদর্শনের অনুষ্ঠান দেখা সম্ভব হবে। একইভাবে ডিডি ফ্রি-ডিশ পরিষেবায় সেদেশের সম্প্রচার সংস্হার বিভিন্ন অনুষ্ঠান দেখা যাবে। এই উপলক্ষ্যে শ্রী জাভড়েকর দূরদর্শন সম্পর্কিত একটি বিশেষ পুস্তিকা প্রকাশ করেন। উল্লেখ করা যেতে পারে ১৯৫৯এর ১৫ সেপ্টেম্বর পরীক্ষামূলকভাবে দূরদর্শনের সম্প্রচার পরিষেবার সূচনা হয়। এরপর থেকে দূরদর্শন বিশ্বের অন্যতম বৃহৎ সম্প্রচার সংস্হা হয়ে উঠেছে। ভারতে প্রজন্মের পর প্রজন্ম ধরে বহু মানুষ দূরদর্শনের অনুষ্ঠান দেখে বড় হয়ে উঠেছেন এবং সমৃদ্ধ হয়েছেন।
CG/BD/NS
(Visitor Counter : 78
আয়ুষ
আয়ুর্বেদ এবং যোগের শক্তি
নতুন দিল্লি, ১০ ডিসেম্বর, ২০২১
আয়ুষ সঞ্জীবনী মোবাইল অ্যাপটি আয়ুষ মন্ত্রকের দ্বারা তৈরি করা হয়েছে। এই অ্যাপের মাধ্যমে করোনা সম্পর্কিত বিষয়ে প্রায় ১.৩৫ কোটি উত্তর দাতাদের মধ্যে সমীক্ষা চালানো হয়েছিল। আয়ুষ পরামর্শের কার্যকারিতা, গ্রহণযোগ্যতা এবং ব্যবহার প্রকৃতি নিয়ে ও তার মূল্যায়ন নিয়ে ৭.২৪ লক্ষ মানুষ বিশ্লেষণ করেছে। উত্তর দাতাদের মধ্যে ৮৫.১ শতাংশ করোনা প্রতিরোধের জন্য আয়ুষ ব্যবস্থা গুলি সম্পর্কে জানতে চেয়েছিলেন। যার মধ্যে ৮৯.৮ শতাংশ উত্তরদাতা আয়ুষ পরামর্শ থেকে উপকৃত হয়েছেন।
আয়ুর্বেদ এবং অন্যান্য আয়ুষ ব্যবস্থার শক্তি সম্পর্কে মানুষের মধ্যে সচেতনতা তৈরি করার লক্ষ্যে আয়ুষ মন্ত্রক নিম্নলিখিত পদক্ষেপগুলি গ্রহণ করেছে।
১) শরীরের রোগ প্রতিরোধ ক্ষমতা গড়ে তুলতে 'আয়ুষ ফর ইমিউনিটি' সম্পর্কে ওয়েবিনার সহ অন্যান্য মাধ্যমে সচেতনতা প্রচার করা হয়েছে। এইসব ওয়েবিনারে ৫০ হাজারেরও বেশি মানুষ অংশ নিয়েছেন।
২) করোনা সময়কালে আয়ুর্বেদ, ইউনানী এবং সিদ্ধ উপায়ে প্রতিরোধ ক্ষমতা গড়ে তোলা সম্পর্কে সচেতন করা হয়েছে।
৩) বাড়িতে কিভাবে যত্ন নিতে হবে, বিশেষত শিশুদের, সে সম্পর্কে গাইডলাইন প্রকাশ করা হয়েছে।
আয়ুষ মন্ত্রকের পক্ষ থেকে করোনা কালে আয়ুষ প্রপাইলেকট্রিক মেডিসিন বিতরণের ব্যবস্থা করা হয়েছে।
আজ লোকসভায় এক লিখিত প্রশ্নের জবাবে আয়ুষ মন্ত্রী শ্রী সর্বানন্দ সোনোয়াল এই তথ্য জানিয়েছেন।
CG/ SB
(Visitor Counter : 61